Az életed, a te életed,
ne taknyosítsd el a behódolásig.
Légy résen!
Van kiút.
Fény is van valahol.
Meglehet, hogy nem sok, de legyőzi a sötétséget.
Légy résen!
Istenadta lehetőségeid vannak.
Ismerd őket!
Élj velük!
A halált nem győzheted le, de
legyőzheted az életben, néha.
És minél gyakrabban sikerül, annál több lesz a fény.
Az életed, a te életed.
Ismerd meg, míg éled!
Egy csoda vagy,
és az istenek sóvárogják a gyönyört benned.
Ha megpróbálod, csináld végig,
különben el se kezd!
Ha megpróbálod, csináld végig!
Lehet, hogy elveszítesz barátnőket,
feleségeket, rokonokat,
a munkát, talán az eszedet is.
Csináld végig!
Lehet, hogy nem eszel majd 3 vagy 4 napig.
Lehet, hogy fagyoskodni fogsz egy padon, a parkban.
Börtönbe kerülhetsz,
Lehet, hogy kinevetnek, csúfolnak. Magadra maradhatsz.
Áldás, ha magadra maradsz.
Minden más, próbára teszi a türelmedet,
hogy mennyire akarod valójában csinálni.
És, csinálni fogod,
az elutasítások, és a legrosszabb esélyek ellenére is.
És jobb lesz, mint bármi, amit el tudsz képzelni!
Ha megpróbálod, csináld végig!
Nincs más, ahhoz fogható érzés.
Egyedül leszel az istenekkel,
és az éjszakák majd lángokkal égnek.
Csináld,
csináld,
csináld, csináld!
Végig,
végig!
Egyenesen lovagolsz majd, a tökéletes nevetésig.
Ez az egyetlen, amiért érdemes küzdeni!
A legnagyobb teljesítmények még nincsenek mögöttünk,
mert a sorsunk odafent van!